“O se ke wa tsamaya o kgolwakgolwa ntho e nngwe le e nngwe eo o e utlwang,” mosadi wa hae a tsheha. “Nneheletse selepe seo. Ke tla e bolaya ka bonna.” 9 Serapeng sa Edene, Jehova o ile a re ho Adama: “O ka ja tsa sefate se seng le se seng sa serapa hore o kgotsofale. Empa ha e le sefate sa tsebo ya botle le bobe o se ke wa ja tsa sona, etswe ka letsatsi leo ka lona o jang tsa sona ka sebele o tla shwa.” (Genese 2:9, 16, 17) Ho ne ho se thata hore Adama le Eva ba mamele taelo eo, ebile Jehova o ne a na le tokelo ya ho ba behela melao. Haeba ba ne ba ka mamela Jehova, ba ne ba tla bontsha hore ba hlompha bolaodi ba hae. Hape ba ne ba tla bontsha hore ba ananela dintho tsohle tseo Modimo a ba fileng tsona.